open-index/open-wikipedia-markdown huggingface dataset:
Kravata

La **kravata** es un komplemento de la kamiza, la kuala es una tira, djeneralmente echa de seda o de kualker otro tipo de teshido i se enlasa alderedor del garón, deshando kaer los sus ekstremos, kon un buto estétiko. Es por lo djeneral uzado por los ombres.

## Etimolojiya
Elu nombre viene del italiano, *corvatta* o *crovatta*, derivado de "kroata". El orijin data del anyo 1660, kuando los ombres a kavayo de la armada kroata uzaban ridás de kolores al garón. 

Egzisten al menos dos tipos de kravatas, la lunga, ke es el tip más uzado aktualmente, i la chika. Oy endiya, es komplemento de la kamiza i el komple.

Kateggoría:Vikipedya:Artikolos kon grafia ladina
Netanya

**Netanya** (en ivrit: **נְתַנְיָה**; en arabo: **نتانيا**) es una sivdad ubikada en el Distrito Sentral de Israel. La sivdad fue fondada enel anyo 1928. De akódro kon el Buro Sentral de Estadistikas del payis, enel anyo 2008 la sivdad tinia una povlasion de 179.000 avitantes.

## Sivdades ermanas
Netanya tiene akródros de ermanamyento kon: 
*  Acapulco de Juárez, Guerrero, Meksiko
*  Bournemouth, Inglaterra, Reyno Unido
*  Cincinnati, Ohio, Estados Unidos (2000)
*  Dortmund, Almania
*  Gießen, Almania
*  Gold Coast, Queensland, Ostralya
*  Nisa, Fransia
*  Sarcelles, Fransia
*  Siófok, Madjaristan
*  Stavanger, Noruega
*  Sunny Isles Beach, Florida, Estados Unidos

## Referensias


Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 100.000 moradores
KykNET

**KykNET** es un kanal de televizyón de Sud-Afrika en afrikaans el kualo konforma parte del grup M-Net. Es distribuyido endemas enel sistem de televizyón por satelit DStv. El kanal fue fondado en Oktobre del anyo 1999 i se ankontra al ayro desde el 15 de Novembre de 1999.

Desde el 18 de Djulio de 2010 kykNET, endjuntamente kon el servis eNuus de E.tv apresenta  habér en afrikaans. Freek Robinson es el primér presentador de habér del kanal, desde Jenero de 2010.

## Referensias


Kateggoría:Vikipedya:Artikolos kon grafia ladina
Rashi

**Rashi** es el akronimo en ivrit de **רבי שלמה יצחקי** (*Rabí Shlomo Yitshaki*), o **רבי שלמה ירחי** (*Rabí Shlomo Yarhi*). Nasió en Troyes, Fransia (1040-1105), afilu alkunas personas dizen ke nasio en Worms, Almania. Se dize ke el su padre era desendiente de David Ameleh. Rashi está konsiderado komo el amijor i mas grande komentador de la Tora i el Talmud; uno de los mas grandes poskim, un eksperto en la lingua ebrea i uno de los mas grandes hahamim del puevlo djudio.

## Vida

Rashi tuvo su kazamyento kuando era djoven i dempues bivió en las sivdades de Worms i Magunsia, en la kuala bivio ochu anyos en yeshivot emportantes de Almania. El su konosimyento de las ovras relijiozas djudias en ivrit i en lingua aramea se amijoró muncho shukur a las ovras ke konsigió en lingua fransesa i almana. Kuando tinía 25 anyos tornó a Troyes, ande empiesó la su karriera komo maestro i komo eskritor. Pko tiempo dempues aperturo la su propia eskola, en la kuala sienes de elevos resivieron edukasión i konosimyentos de Tora. Los sus ultimos anyos los bivió kon difikultad, deke durante la Primera Krusada (1095-96) muncha djente de su famiya i amigos fue amortada. En este tyempo trokó el Bet Amidrash a la sivdad de Worms, ande murió. 

## Famiya
Rashi no tuvo ijos, ma las sus tres ijas, Miriam, Yoheved i Rahel, se kazaron kon hahamim; los sus tres yernos, los hahamim Yehuda ben Natan, Eliezer ben Shemia i Meir ben Shmuel, i espesialmente sus inyetos (Shmuel, Yehuda i Yaakov) fueron los primeros de toda una suksesion de "tosafistas" (komentadores de las eksplikasiones de Rashi al Talmud), los kualos estaban muy identifikados con la ovra i la metodolojiya del gran Maestro. 

## Ovra

Rashi izo munchos komentarios sovre la Tora i el Talmud a traverso de un analisis kudiadozo de los tekstos reljiozos djudios. Las sus primeras ovras estan bazadas en los prinsipios gramatikos de las ovras en ivrit de los eskritores Djudeo-espanyoles. Uzo ekspresiones simples i direktas en lingua fransesa o almana (i alkunas vezes asta desenos i grafikos) para eksplikar las situasiones mas kompleksas. Los sus konosimyentos reljiozos i sekulares izieron mas rikos los estudios de la Tora i el Talmud de las djenerasiones sigientes i afilu asta muestros diyas. 

## Referensias


Katēggoría:Djudios de Fransia
Katēggoría:Hahamim
Katēggoría:Djudaismo
Katēggoría:Poskim
Kateggoría:Vikipedya:Artikolos kon grafia ladina
Ayroporto Internasional Da Nang

El **Ayroporto Da Nang** (en vietnamezo *Sân bay quoc te Da Nang*) es un ayroporto ubikado serka de la sivdad de Da Nang, en Vietnam. El Ayroporto Da Nang tiene los sus orijenes a empesijos de los anyos 1930, kuando el governo colonial fransez iva fraguar un ayroporto chiko enel puevlo de Hai Chau, yamado **Ayroporto de Da Nang**. Durante la Gerra de Vietnam, Da Nang Airfield era una instalasyon uzada endemas para las huersas de Vietnam del Sud. Enel anyo 1975, se le trokó el su nombre por el de la viya Da Nang i paso a ser un ayroporto sivil de muevo.

## Aerolineas ke bolan al ayroporto i sivdades servidas
* Vietnam Airlines: (Hanoi, Sivdad Ho Chi Minh, Nha Trang, Quy Nhon, Pleiku, Buon Me Thuot, Da Lat)
* China Southern Airlines (Guangzhou)

## Referensias


Katēggoría:Ayroportos de Vietnam
Vietnam Airlines

**Vietnam Airlines** komunmente yamada **Vietnamairlines**, es una aerolinea basada en la sivdad de Hanoi, Vietnam. La aerolinea opera bolos domestikos desde los aeroportos de Tan Son Nhat (Ho Chi Minh City), Hanoi, Da Nang, ansina komo servisios internasionales regulares i charter desde el Aeropuerto Tan Son Nhat asya sivdades en Evropa, Asia i Amerika del Nord. Es la mas grande aerolinea de Vietnam, kon mas de 350 empiegados. Se dize ke la aerolina se a modelado tomando como egzemplo la aerolinea de basho koste de los Estados Unidos, JetBlue. 

## Referensias




Kateggoría:Kompanias de aviasion
Vietnam

**Vietnam** o la **Repuvlika Sosyalista de Vietnam** (en lingua vietnameza **Việt Nam**) es un paez de Asia Oryental.

Katēggoría:Vietnam
Sivdad Ho Chi Minh

**Sivdad Ho Chi Minh** o **Saigon** (en lingua vietnameza: *Thành phố Hồ Chí Minh*), es la mas grande sivdad de Vietnam, la sivdad mas emportante del area metropolitana konosida komo Dong Nam Bo, con 10.150.500 avitantes. La Sivdad Ho Chi Minh esta konsiderada komo la kapitala ekonomika del payis por la majorita de la komunidad internasionala i es la sede de munchas ambasadas. La Sivdad Ho Chi Minh fue establezida enel anyo 1698.

Katēggoría:Vietnam
Alexandra Kramer Paula Da Silva

**Alexandra Kramer Paula Da Silva** , amijor konosida komo **Alex Kramer**, es una apresentadora de la televizyón britanika konosida por los programas de djuegos *[[Going for Gold]]*, *[[Make Your Play]]*, *[[Glitterball]]* i *The Big Deal*. Endemas pronto va lavorar komo djurnalista en The One Show, del kanal de televizyón BBC 1

## Biografiya
Alexandra nasió el 29 de Marso de 1978 en la sivdad de Londra, en una famiya djudia de orijin portugez. Estudio en la Universita de [Hereford i enel anyo 2000 fue graduada komo djurnalista. Oy endiya bive en Londra.

## Karriera en la TV
Eya empiesó la su karriera en la TV komo la manseva apresentadora del tyémpo en el kanal Five enel anyo 2002. Dempues apresentó un programa de sitas en Sky Active i endemas enel Express Shopping Channel. Endemas izo de djurnalista para kanales komo ITN i la BBC 3. Alex tambien tiene lavorado programas de djuegos komo apresentadora, komo The Great Big British Quiz, Quiz Call, Make Your Play, Glitterball, Challenge Jackpot, Going for Gold i The Big Deal

Enel video promosyonal de Microsoft Windows Vista eya fue la apresentadora. Enel anyo 2006, el magazin Maxim la yamó una de las Mansevas del anyo 2007. Esta konsiderada una de las mujeres mas ermozas de Inglaterra, espesialmente por sus programa TV News i komo djurnalista de arte i entretenimyéntos en ITN

En Djulio de 2010 Alex tuvo una entrevista en BBC para apresentar el programa The One Show, ma afilu fue eskojida para lavorar komo djurnalista enel programa.

## Referensias


## Atamientos eksternos
* Alex Kramer en la Internet Movie Database
* Pajina web ofisiala de Alex Kramer 

Kateggoría:Sefaradim‎
Kateggoría:Apresentadores de televizyón
Kateggoría:Djurnalistos djudios
Kateggoría:Djurnalistos
Kateggoría:Djurnalistos del Reyno Unido
Kateggoría:Djudios de Portugal
Kateggoría:Djudios Britanikos
Kateggoría:Vikipedya:Artikolos kon grafia ladina
Kanun

El **kanun** (en arabo: **قانون**, *qānūn*, plural **قوانين**, *qawānīn*; azerbaidjani: **Qanun**; turkano: **kanun**; armenio: **քանոն**, *qānon*; grégo: **κανονάκι**) es un instrumento de kuédra de la muzika tradisionala del Midio Oryente bazado enel Makamat. Es basikamente una sitara kon un kashon de sonete kon forma de trapesio. Las kuédras de nylon o de PVC son estiradas ensima de un ponte uniko i adjustadas a las bazas de entonasion. El tipo de kanun uzado en la Turkiya tiene 26 kuédras i uzualmente tienen 1 metro de lungesa. El kanun es derivado de la antika arpa ankontrada en Ayifto i esta relasionado kon la sitara i la psalteria.

## Tanyedores famosos de Kanun
### Armenia
* Elia Pehlivanian
* Haytish Togian
* Khachatur Avetisyan
* Ara Topouzian
* Karine Hovhannisyan

### Ayifto
* Ibrahim Al-Aryan
* Mohammed El Akkad

### Espanya
* Begoña Olavide

### Israel
* Avraaam Salma
* Elad Gabbai
* Victor Ida
* Sabina Hagayev
* Kasis

### Marroko
* Abdel Aziz Samsaoui
* Hicham Chami

### Surya
* Maya Youssef

### Tunesia
* Hamza M'raihi

### Turkiya
* Kanuni Ömer Efendi 
* Kanuni Haci Arif Bey (1862-1911)
* Hasan Ferit Alnar
* Vecihe Daryal  
* Ahmet Yatman 
* Erol Deran 
* Ahmet Meter 
* Ruhı Ayangıl 
* Tahir Aydoğdu 
* Halil Karaduman 
* Göksel Baktagir  
* Ayla Varol Clark
* Mumim Sesler

Kateggoría:Vikipedya:Artikolos kon grafia ladina
Dante Alighieri

**Dante Alighieri** (nasido en la sivdad de Florensia, en 1265i muerto en Ravena el [14 de Septembre de 1321) fue un poeta italiano. La su ovra maestra, *[[La Divina Komedia]]*, es konsiderada la ovra maestra de la literatura italiana i una de las mas emportantes de la literatura universala. En italiano es konosido como "el Poeta Supremo" (*il Sommo Poeta*). A Dante tambien se le yama el "Padre de la lingua italiana. Su primera biografiya fue eskrita por Giovanni Boccaccio (1313-1375), en *Trattatello in laude di Dante*. 

Dante Alighieri fue desterrado de la su ciudad natal por razones politikas. Fue un aktivo defensor de la unidad italiana. Eskrivió varias ovras en lingua latina ensima de literatura, politika i filosofiya.La su ovra en lingua latina *De Monarchia*, del anyo 1310, es una eksposizion kon detalyo de las sus ideas polítikas, komo por egzempio el menester de la egzistensia de un Sakro Emperio Romano i la separasion de la Iglesia i el Estado. .

## Referensias


Kateggoría:Eskritores
Kateggoría:Italianos
Kateggoría:Vikipedya:Artikolos kon grafia ladina
Mira Aroyo

**Mira Aroyo** (en bulgaro **Мира Аройо**), nasida en Sofiya, Bulgaria, en 1977, i aktualmente biviendo en Londra, es una kantadera ke konforma parte del grup Ladytron.

De orijin djudio bulgaro, Mira izo la su aliya kon la su famiya kuando eya tinía 10 anyos.  Eya es la unika myembro de Ladytron ke nunka bivió en la sivdad de Liverpool: Reuben Wu i Daniel Hunt nasieron en la sivdad, i Helen Marnie fue eleva de una eskola de la sivdad.  Kuadno labvorava komo DJ en Londra, konosió a Danny Hunt i ambezaron ke mesklavan el mismo estil de musika. Enel grup Ladytron Mira kanta, tanye el tekladoi eskrive kantikas, tanto en lingua bulgariana komo en inglez.
 
Endemas de la su karriera musikala, Mira es una djenetista enel departamento de Biokemika de la Universita de Oxford; eya es una de las avtoras del artikolo *Species specificity in the activation of Xer recombination at dif by FtsK*, el kualo fue pubikado en el magazin *Molecular Microbiology* enel anyo 2003 . Eya esta kazada.

## Referensias


## Atamientos eksternos
* Interview with Mira Aroyo in *Chief Magazine*.
* Ladytron website

Kateggoría:Kantadores
Kateggoría:Sefaradim‎
Kateggoría:Djudios de Bulgaria
Kateggoría:Vikipedya:Artikolos kon grafia ladina
Israel Aerospace Industries

**Israel Aerospace Industries** (en ivrit **התעשייה האווירית לישראל** o **IAI**, **תע"א**) es la prinsipala entreprisa ayronautika de İzrael, produziendo sistems ayronautikos para uzo sivil i militar. La kompanyia konta con 14.000 empiegados al anyo 2005.
Endemas de desinyar i fabrikar aviones militares, IAI tambien fabrika aviones para transporto sivil i de bisnesmen (para la kompanyia amerikana Gulfstream Aerospace, los G100/G150 i G200) i aze mantenimyento en İzrael de aviones militares i siviles, ansina komo IAI produze sistems de roketas, misiles i avionika.

## Vendidas a otros payises
El 13 de Avril de 2009, el djurnal Moscow Times reportó ke el Ministerio de Defensa de Rusia tinía firmado un akódro kon IAI para kompra de una flota de UAV kon un koste total de 50 milyones de US$. El akódro va inkluir tres tips de UAV fabrikados por la entreprisa

## Referensias


## Atamientos eksternos

* האתר הרשמי

Katēggoría:Entreprisas Ayronautikas
Katēggoría:Huersas Armadas de Israel
Amina Alaoui

**Amina Alaoui** es una kantadera marroki de musika Araba-Andaluzí. Eya kanta en arabo, persa klasiko i haketia.

Amina nasió enel anyo 1964 en una famiya aristokratika en Fes, Marroko. Kuando eya tinia sesh anyos, ambezó musika Araba-Andaluzí kon la su famiya. Endemas de chika ambezó a tanyer piano i fue eleva de Musika Klasika Evropea kon el konduktor Mohamed Abou Drar. Amina endemas fue eleva enel Konservatorio de Rabat  entre los anyos 1979 i 1981 kon Ahmed Aydoun i Mohammed Ouassini; tambien fue eleva de dansa modérna kon Marie-Odile Loakira i de dansa klasika kon Vera Likatchova. Amina estudio enel lisé Descartes i estudio filolojiya i linguistika de las linguas kastilyana i araba en las universitas de Madrid i de Granada. 

## Musika Araba-Andaluzí
Kuando bivía en Granada, Amina izo peskisas personalas ensima de las musikas Araba-Andaluzí i oryentala. Eya se izo espesialista en la musika araba-andaluzí, espesialmente  enel estil gharnati. Eya dempues se fue a bivir a la sivdad de Paris enel anyo 1986, ande eya estudio musika gharnati ("de Granada", en arabo) kon Rachid Guerbas i Ahmed Piro. Aya endemas estudio Musika Medievala Evropea kon Henri Agnel i Musika klasika Persika kon Djalal Akhbari.

## Diskografiya
*Gharnati:Musique arabo-andalouse du Maroc (1995)
*Alcántara (1998)
*Gharnati: En Concert (2009)
*Siwan (2009) -kon Jon Balke-
### Kolavorasiyones
*Rachid Taha: Diwan (1998)
*Music From The Heart Of The World: Sounds True Anthology (2000) 
*Women's Sacred Chants (2003)
*Rachid Taha: Diwan Live in Concert (2005)

## Referensias


Kateggoría:Haketia
Kateggoría:Kantadores
Kateggoría:Vikipedya:Artikolos kon grafia ladina
Kaparot

**Kaparot** (en ivrit **כפרות**‎, "perdones") es un rito antiko djudio uzado para la proteksiyon en kontro de un dekreto negativo de El Dio, el kualo fonksiona kuando se troka el efekto asya otro objekto. Zarzavates, pishkado, parás i munchos otros objektos tienen uzo durante los syeklos, i es echo antes de Yom Kippur. Se aze tomando el objekto i se mete en movimyento alderredor de la kavesa tres vezes, pasando de manera simbolika los pekados de uno al objekto. Si el objekto es un animal, es amortado o si es parás se da komo sedaká. Si se uza un  poyo, un ombre deveria uzar un gayo, i una mujer deve azerlo kon una geyna

En muestros diyas, kaparot se aze de manera tradisionala kaji sólu en las komunitas haredim. En otras komunitas, se uza sedaká en troko del poyo i se mete en movimyento alderredor de la kavesa. Las komunitas de Ayifto uzan plantas i bayas komo frijol o sereales.
Autoridad de Radiodifusion de Yisrael

La **Autoridad de Radiodifusion de Yisrael**, en inglez **Israel Broadcasting Authority** o **IBA** (en ivrit, רָשׁוּת השׁידוּר, Rashut Ashidur) es la autoridad nasionala de radio i televizyón publika del Estato de Yisrael. Nasida komo Kol Israel, radio aperturada en la anyada de 1948, fue konformada por la Knesset el 6 de Djunio de 1965. Anke el payis no konforma parte jeografikamente de Evropa, es myémbro aktivo de la UER desde 1957.

## Kanales
### Radio
La radio públika de Yisrael esta konformada por los sigintes kanales:

* **Reshet Alef**: Kon programasiyon jeneral i kulturala.
* **Reshet Beit**: Kon programasiyon bazada en la aktualidad i habér en direkto.
* **Reshet Gimel**: Espesialisada en la muzika de Yisrael.
* **Reshet Dalet**: Radio en lingua arábiga.
* **REQA**: Radio dedikada a los olim. La su programasiyon es transmitida en 13 linguas, anke la mas uzada en los programas es la lingua rusa.
* **88 FM**: Radio espesialisada en muzika internasionala.
* **Kol Amusika**: Radio espesialisada en muzika klasika.
* **Reshet Moreshet**: Radio dedikada a la komunita djudia ortodoxa.

Endemas, la IBA tiene un proyekto-skola yamado Kol Akampus, el kualo ofrese praktikas en radio i televizyón a elevos de kominikasiyon sosyala i un kanal internasyonal de radio dedikado a toda la komunita djudia en la Galut.

### Televizyón
La IBA maneja 2 canales de televisión:

* **[[Arutz 1]]** (Kanal 1, ""הערוץ הראשון" o *Haaruts Arishon*): Emite una programasiyon jeneralista kon servis publiko, i en vezes komparte su espasio radioelektriko kon el Kanal Edukativo, el kualo es kontrolado por una entreprisa produktora independyente.
* **[[Arutz 33]]** (Kanal 33): Es un kanal ke emite en lingua arábiga.

## Enlasos eksternos
* Pajina Web ofisial de la Israel Broadcasting Authority

Katēggoría:Televizyón en Israel
Kateggoría:Kultura de Israel
Buzyéra

La **Buzyéra** es el artefakto domestiko uzado para guadrar alimentos i kumida, endemas de azer buz. La kumida tura mas tyempo en danyarse en la buzyéra deke es fríya por adyéntro, djeneralmente a temperaturas entre 3 i 5&nbsp;°C. Es uno de los artefaktos domestikos ma konosidos del mundo. Las buzyéras ke sólu guadran a temperaturas basho 0&nbsp;°C, son yamadas kondjelador.

## Enlasos eksternos

Katēggoría:Artefaktos domestikos
Kateggoría:Vikipedya:Artikolos kon grafia ladina
Kondjelador

Un **Kondjelador** es el artefakto uzado para guadrar alimentos i kumida en una kamareta aislada termikamente, la kuala aze la kumida ke se ture mas tyempo en danyarse en deke es muy fríya por adyéntro, djeneralmente a temperaturas por debasho de 0 ºC, ma normalmente entre -30 °C i -4 °C.

## Ver endemas
*Buzyéra

Kateggoría:Vikipedya:Artikolos kon grafia ladina
Pueblo djudio

El **Pueblo djudio** es un grupo étniko-relijiozo el kualo tiene su orijin en los antikos yisraelis del Medio Oryente i de akeyos ke izieron giur (konversion) desde la antikitá asta muestros diyas, adoptando ansina la relijion i kostumbres del grupo para eyos. La relijion es por esto, un aspekto de emportansia sentrala a la definision étnika del pueblo djudio, afilu egzisten munchos aspektos en komun, komo la lingua, kultura, uzos i kostumbres. La definision prechiza de "djudio" puede antonses ser diferente, dependiendo del enfasis ke se aga en la identidad relijioza, étnika o sosyolojika.

Los djudios an tinido una lunga istorya de persekusion en kaji todo el mundo i su povlasion total a trokado kon el tyempo. Aktualmente, la majorita de las autoridades konsideran ke la povlasion djudia en todo el mundo esta entre 12 i 15 milyones, la majorita de eyos biviendo en Israel i en los Estados Unidos.

## Etimolojiya
El biervo *djudo* (en ivrit: יהודי / *Yehudi*) viene de *Yuda* (o *Yehuda*, en ivrit, el kualo era uno de los doze ijos de patriarka Yaakov). Yuda (o su versiyon gréga *Iudea*) se uzaba para yamar a una entidad politika ke egzistió en la rejion oryentala de la Mar Mediterraneo entre 1000 anyos antes de la Era Komun i kuanto menos asta un syéklo dempues. Los abitantes de esta rejion se konosieron komo "djudíos", biervo ke tiene ekstendido a akeyos ke emigraron desde esta rejion verso otros paezes i los sus ijos. En kastilyano, por egzempio, el biervo *judío* viene del biervo en lingua latina *Iudaeus*, el kualo a su vez se deriva del biervo grégo *Ioudaios* (Ἰουδαῖος). Egziste ekivalensia etimolójika en otras linguas, como *Jude* en almán, *Juif* en fransez, *Jueu* en katalan, *Jew* en inglez, *Jood* en lingua olandesa, *Jode* en afrikaans, *Judeu* en portugez, *Xudeu* en gayego, *Chodigo* en aragonez, *Jøde* en danez, *Zsidó* en ungariano, *Żyd* en polako, *Yid* en idish, *يهودي* en arabo i otras.

El biervo *Djudio* no aparese en la Tora, ma afilu aparese en los otros livros del Tanah.

## Referensias


Kateggoría:Vikipedya:Artikolos kon grafia ladina
Alaha

La **Alaha** (en ivrit **הלכה**) es el kondjunto de las prinsipalas leyes djudias, el kualo inklui las 613 mitsvot i endemas las leyes de la Gemara i de muestros hahamim, ansina komo las tradisiones i kostumbres. En lingua kastilyana es konosida komo "ley djudia".

Komo las otras leyes en otras kulturas, el djudaismo no aze diferensias entre la vida relijioza i la vida no relijioza. Por esto, la Alahá es uzada komo eshemplo i gia a sigir para las kreensias i aksiones relijiozas, ansina komo endemas la vida kotidiana. Kada komunita komple las leyes de la Alaha d'akódro kon las sus tradisiones i tendensias; las komunitas ortodoksas bushkan komplir la Alahá kompletamente, mientres ke los konservadores son menos estriktos, ma no sinyifika ke no tiene emportansia para eyos. Para los djudios reformistas la Alahá es una emportante gia, ma no es pero no es una ovligasion komplirla. Endemas,egzisten grupos komo los karaitas, o los djudios etíopes o Beta Israel ke tienen una vision relijioza diferente (no es el djudaismo rabiniko tradisional) i los kualos achetan otras interpretasiones.



Kateggoría:Vikipedya:Artikolos kon grafia ladina
Teşvikiye, Istanbul

**Teşvikiye** es una máale del distrito de Şişli en la sivdad de Estambol, en la Turkiya. Asigun el senso del anyo 2000, 11,598 personas bivían en la máale. Konforma parte de la máale de Nişantaşı, la kuala es una de las máales más rikas de la sivdad.

## Ver endemas
* Mezkita de Teşvikiye

## Referensias
* Munisipalidad of Şişli

Katēggoría:Maales de Istanbul
Katēggoría:Istanbul
Kateggoría:Vikipedya:Artikolos kon grafia ladina
Sarajevo

**Sarajevo** (en djudeo-espanyol: **Saray** o **Saraj**) es la kapitala i sivdad más grande de Bosnia i Hersegovina, kon una povlasion de 305.242 abitantes en las katro munisipalidades ke konforman la sivdad, i un área metropolitana de 423.645 abitantes en el Kanton de Sarajevo. Es endemas la sivdad kapitala de la Federasion de Bosnia i Hersegovina, ansina komo el sentro del Kanton de Sarajevo. Istočno Sarajevo o *Sarajevo Oryentala* es la kapitala *de jure* de la Repuvlika Srpska. 

Sarajevo se ankontra enel valey de Sarajevo en la rejión de Bosnia, rodeada de los Alpes Dinarikos i en torno al río Miljačka. El sentro de la sivdad se ankontra a 511 metros ensima del nivel de la mar mientres ke alkunas máales yegan a estar a 700 metros, lo kualo aze a Sarajevo una de las sivdades a más altesa en Evropa. Las montanyas ke estan alderredór de Sarajevo yegan i pasan de los 2.000 metros ensima del nivel de la mar. 

La sivdad es konosida por su tradisionala diversidad relijioza, kon fiyeles musulmanos, ortodoksos, katólikos i djudios, los kualos yevan konviviendo desde munchos syéklos atras. Es por esta lunga i rika istorya de diversidad relijioza y koegzistensya, Sarajevo es konosida komo la "Yerushalayim de Evropa".

### Sivdades ermanas

## Ver endemas
*Sarajevo Oryentala
*Esnoga de Sarajevo
*Agadá de Sarajevo

## Referensias

## Atamientos eksternos
* Sarajevo Guide 


Kateggoría:Lokalidades de Evropa
Katēggoría:Sivdades kapitalas
Katēggoría:Bosnia i Hersegovina
Kateggoría:Vikipedya:Artikolos kon grafia ladina
Kateggoría:Lokalidades kon mas de 100.000 moradores
Kateggoría:Lokalidades kon asentamientos sefaradis
Kuzari

El **Kuzari** (en arabo **كتاب الخزر**, *Kitab al-khazari*, en ivrit **ספר הכוזרי**, *Sefer ha-Kuzari*, *Livro de los Házaros*) es una de las más konosidas ovras del filósofo de la Edad Media djudio i poeta sefaradi Rabí Yehuda Halevi, el kualo fue akabado en la anyada de 1140. 

La ovra esta dividida en sinko artikolos o "ma'amarim", i toma la forma de un diálogo entre el rey  los házaros i un djudio ke fue kunvidado para ke ambezase de la relijión djudía. Orijinalmente eskrito en arabo, el livro fue tradusido por munchos hahamim (komo Yehuda ibn Tibbon) al ivrit i a otras linguas. Afilu la ovra no es konsiderada un dokumento istoriko de la konversion de los hazaros al djudaismo, alkunos akademikos komo el oryentalista Douglas Morton Dunlop, tienen afirmado ke el haham Yehuda Halevi tinia akseso a los dokumentos de los Hazaros, kon los kualos bazo la su ovra. El istoriador Abraham ibn Daud, eskrivió ke ankontró alkunos elevos Hazaros en las yeshivot de Toledo enel syéklo XII.

## Enlasos eksternos
*Complete English translation by Hartwig Hirschfeld (1905) at Wikisource.
*Hebrew Fulltext
*Arabic original
*English Translation (Partial)
*Kuzari Video Lessons (Hebrew)
*A presentation of the Kuzari Principle
*El libro Kuzari, manuscrito, Pharma-Italia, siglo XIV, traducido por Yehuda Ibn Tibon, Ktiv - sitio web de la Biblioteca Nacional - Israel.
## Referensias


Kateggoría:Literatura djudia
Kateggoría:Vikipedya:Artikolos kon grafia ladina
Kateggoría:Yehuda Halevi
Gracia Mendes Nasi

**Gracia Mendes Nasi**, konosida como "La Sinyora", (1510-1569) fue una rika i puederoza mujer, nasida en una famiya sefaradi de Portugal, de orijin aragonez. Su nombre de konversa era "Beatriz de Luna Miques".

## Biografiya
Kuando eya tinía doze anyos, deskuvrio ke era la ija de una famiya djudia; el nombre del su padre era Shmuel Nasi. Kuando eya tinia diez i ochu anyos, se espozó kon **Francisco Mendes**, el kualo era myémbro de la famiya de bankeros portugezes de los Mendes, los kualos eran rivales de los Medicis de Florensia. Anke malorozamente pedrió al su espozo kuando eya tinía 25 anyos, eya sigió kon el bisnes de el, emprestando paras a los reyes de Evropa. Kon la posibilitad de ser emprizyonada i entregada a la Inkisizion, fuyó i se establesió en la kapitala del Imperio Otomano, Estambol, basho la proteksiyon del sultan Suleiman El Manyifiko, el kualo enel anyo 1549, demandó a las autoridades Venezianas ke permitiesen a eya, sus dos ijas i su ermana salir de la Repuvlika de Venezia, deke el las iva resivir en su imperio.

Yegó a la Turkiya enel anyo 1553, uzando la su rikeza para dar adjudo a los djudios sefaradis ke eran persigidos por la Inkisizion, aziendo ke munchos de eyos prokurasen rifujio en el Imperio Otomano. Enel anyo 1558 eya akodró kon el sultan alkilar la sivdad de Tiberias, ande eya kiría konstruir una sivdad djudia independiente arientro del Imperio Otomano. Antonses eya pago por el fraguamyénto de eskolas, esnogas i afilu entreprisas para el lavoro de la prensa djudia, kaji kon reushitá. Endemas, eya uzo sus parás para fraguar esnogas i eskolas djudias en munchas sivdades del imperio. 

## Nombre
Grasia uzó varios nombres por diferentes meoyos:
***Beatriz de Luna Miques** fue el nombre ke eya uzó komo kristyana konversa. El nombre de Beatriz lo trokó para uzar antonses el nombre de **Gracia**, el kualo es la forma portugeza i kastilyana del nombre ebreo *Hanna*.
***Gracia Mendes**, uzado komo espoza de Francisco Mendes.
***Gracia Nasi**, tomando la alkunya del su sovrino José Nasi, el kualo espozó kon la su ija, **Reina**

## Referensias


## Enlasos eksternos
*Biografiya de Grasia Mendes Nasi en la Jewish Heritage Online Magazine 
*Muzeyo Kaza de Dona Gracia, Tiberias 

Kateggoría:Sefaradim‎
Kateggoría:Vikipedya:Artikolos kon grafia ladina
Kateggoría:Anusim
Kateggoría:Kristianos muevos
Kateggoría:Djudios de Portugal
Kateggoría:Djudios otomanos
Galut

***Galut*** (en ivrit **גלות**) sinyifika literalmente egzilio. Galut es el biervo uzado para el egzilio del pueblo djudio de Eretz Yisrael. Se dize ke egzistieron katro egzilios, los kualos son yamados en la vision de Avraham Avinu del futuro de los sus desendientes, d'akodro kon Bereshit Rabba (44:17):
:*"I aki, un grande, brusko espanto kayó ensima de el". "'Espanto' se refiere a [[Babel]] ... 'brusko' se refiere a [[Media]]. ... 'grande' se refiere a [[Gresia]].... 'kayó ensima de el' se refiere a [[Edom]].'"*

Estos katro egzilios estan lisionados kon katro animales: el gameo, el koelho, la liebre i el porko.

## Referensias


Kateggoría:Vikipedya:Artikolos kon grafia ladina
Hanukkiya

La **hanukkiyya** (en ivrit **חַנֻכִּיָּה**) es un kandelabro de mueve brasos el kualo se ensiende durante los ochu diyas de la fyesta djudia de Hanukka, el kualo tiene ochu brasos normales i uno espesial yamado shamash. El nombre *Hanukkiyya* viene de fines del syéklo XIX de Hemda Ben-Yehuda, la mujer de Eliezer Ben Yehuda, una de las personas ke lavoró para rebivir la lingua ebrea.

La hanukkiyya selebra el uzo del Bet Amikdash muevamente por el pueblo djudio, dempues de ke los Makkabim gerreasen kon reushitá  en kontro de la monarkiya selyúkida. Asigún el Talmud, los djudíos sólu ankontraron alzeyte de oliva para ensender la menora por un diya, pero esta kantidad alkansó mirakolozamente ochu diyas. Para selebrar este mirakolo, la hanukkiyya tiene ochu brasos i yeva ochu kandelikas o lámparas de alzeyte i dinguna de eyas es más alta ke la otra, eksepto la kandela gia o shamash, la kuala proteje la hanukkiya de un uzo norelijiozo i ke endemás se uza para ensender las kandelas. Kada una de las noches de la fyesta de Hanukka, se ensiende una kandela adisionala; la prima noche una; la siguna noche dos i ansina asta ke la ochena noche estan ensendidas las ochu kandelas i el shamash. Otra eksplikasiyon de los ochu brasos es que la Alaha tiene defendido azer una menora paresida a la de syete brasos ke egzistia enel Bet Amikdash.

## Enlasos eksternos

* ''Iluminando el kamino de la libberasiyon'' 
* Instruksiyones para ansender la Hanukkiya 

Kateggoría:Vikipedya:Artikolos kon grafia ladina
Shema Israel

**Shema Israel** (en ivrit, **שְׁמַע יִשְׂרָאֵל**, "Eskucha, Israel"), son los primeros byervos i endemas el nombre de una de las prinsipalas tefilot djudias en la kuala se manifesta la kreensia en El Dio. Los djudios la dizen dos vezes al diya; una kuando meldan shaharit i la otra kuando se melda arvit.

Kateggoría:Vikipedya:Artikolos kon grafia ladina
Djudios de Andorra

La komunida djudia d'Andorra es de unas 150 personas. Enel anyo 2000, la komunita del paez izo la seremonia de avyertura de un kal i un sentro komunitario. Enel paez endemas fonksiona Tarbut Andorra, la kuala aze parte de Tarbut Sefarad. La Majorita de los myembros de la komunidad son djudios sefardim desendientes de akeyos arrivados de Marroko.

## Ver endemas
*Istorya de los djudios en Espanya

## Referensias
Protektorado

Un **protektorado** es en Dirito Internasyonal, un sistem de administrasyon de territorios en la ke por midio de un akódro entre uno o varios paezes protektores i un paez ke no alkansa a ser independyente, komo es un grupo tribal o un prinsipado feudal, enel kualo se akódra ke akeyos paezes ke pueden dar adjudo al paez espesialmente en las lisiones eksteriores, la defensa i el  orden interno. . Tambien se puede dizir ke un protektorado es un paez abrigado diplomatikamente o militarmente por un paez o una organizasiyon internasyonala mas grande. Komo troko por esta proteksiyon, el protektorado acheta alkunas kondisyones, las kualas dependen de la relasion establesida enel akódro.

En jeneral se konsidera ke un protektorado es un instrumento para dar servis a los enteresos estratéjikos, ekonómikos o militares de las grandes potensias; una institusyon echa legal para el kontrolo de un paez por otro: “El protectorado tiene siempre una tendencia colonial, si no es en sí mismo colonial, de explotación, de provecho.” 

## Protektorados espanyoles

Por egzemplo, Espanya i Fransia administraron protektorados en Marroko, ande la avtoridad ensima de la poblasyon del paez era echa por el Sultan, ma afilu egzistian huérsas militares i de polisiya giadas por las armadas de los paezes *protektores*. 

## Referensias




Kateggoría:Formas de estado
Rekonkista

Se konose komo **Rekonkista** o **Konkista kristyana** al proceso histórico enel kualo los reynos kristyanos de la Peninsula Iberika bushkaron tomar el kontrolo de esta i kitarlo de los musulmanos. Esto akontesió entre las anyadas de 722 i 1492, kuando los Reyes Katolikos akabaron kon el Reyno de Granada.

Kateggoría:Vikipedya:Artikolos kon grafia ladina
Katēggoría:Istoria de Espanya
Katēggoría:Istoria de Portugal
Katēggoría:Istoria de al-Andalus
Katēggoría:Rekonkista
Teatro

El **teatro** (del biervo grégo *θέατρον*, *theatrón* 'lugar para kontemplar') es la parte de las artes relasionada con la aktuasión, en la kuala se aprezentan istoryas frente a una asistensia uzando una kombinasion de diskorso, aksiones, dekorasion i aranjamientos de muzika, sonetes i bayle. Endemas, es el djenero de la literatura enel kualo se agrupan las piesas eskritas para apresentar en un esenario. El Diya Internasional del Teatro es fiestado el 27 de Marso. Egzisten munchas formas de azer teatro, komo la opera, el ballet, la opera chineza i el teatro preto, entre otras.

Kateggoría:Vikipedya:Artikolos kon grafia ladina
Katēggoría:Teatro
Kateggoría:Vikipedya:Artikolos kon varias grafias
Yehuda Leon Abravanel

**Yehuda Leon Abravanel** (en ivrit *יהודה בן יצחק אברבנאל*), konosido endemas komo **León Ebreo**, fue un eskritor i filosofo portugez de orijin sefaradi, nasido en Lisboa en la anyada de 1465, en una de las famiyas djudias mas emportantes de la Edad Media.

Izo sus estudios de teolojiya i medisina. Kuando Juan II yegó a ser rey de Portugal, el su padre, Itshak Abravanel malorozamente presizo fuyir en la anyada de 1483 a Espanya, ande fue resivido por Abraham Senior, kon el kualo izo negosios kon las sus entreprisas i la azienda del Rey. Un anyo dospues, Leon i la su famiya fuyeron a Espanya kon el su padre.

En 1492, komo konsekuensa del Edikto de Granada, fuyo a Italia, ande bivió en Djenova i dospues en Napoli. Enel anyo 1502 tinía akabada una de sus priméras ovras, *Dialoghi d'amore*, en lingua italiana, ma no se imprimieron asta el anyo 1535 en Roma. En la su priméra ovra, se ankontran las enfluensias de Platon (a traverso de el Rambam) i de Juhanam Alemanno, Giovanni Pontano, Mario Equícola i fray Gil de Viterbo, anke parese bazado en la ovra de Marsilio Ficino, *Dialogo sopra l'amore*, mas afilu Leon amostró amijor i kon mas detalyo el estil platonika. 

De fakto, todos los filosofos platónikos espanyoles del syeklo XVI tinian la enfluensia de los *Dialogos* de Abravanel i se muchiguaron las traduksiyones, komo la echa por Garcilaso de la Vega. Afilu esta ovra fue alistada enel *Index librorum prohibitorum* del Vatikano por sus topikos de Kabala i teosofiya.

La enfluensia de Leon Abravanel yegó afilu a las ovras de Baltasar de Castiglione, Pietro Bembo, Juan Boscán, Garcilaso de la Vega, Francisco de Aldana, Maximiliano Calvi, Fernando de Herrera, Luis de Camoens, Pedro Malón de Chaide, Montaigne i Miguel de Cervantes, el kualo eskrivió en su *Don Kishot*: "Si tratassen de amores, kon dos onzas ke konosiessen de lingua toskana, van topar kon León Ebreo, el kualo les va muchiguar las medidas".

## Enlasos eksternos
* Biblioteca Digital Hispánica, ''Dialoghi di amore di Leone Hebreo medico'' 

## Referensias


Katēggoría:Eskritores
Katēggoría:Eskritores djudios
Kateggoría:Djudios de Portugal
Kateggoría:Sefaradim‎
Katēggoría:Filosofos djudios
Katēggoría:Poetas djudios
Claude Cohen-Tannoudji

**Claude Cohen-Tannoudji** es un fisiko franko-arjelino de orijin sefardi nasido en la sivdad de Konstantina, Arjelia, el 1 de Avril de 1933, el kualo oy endiya lavora en la École Normale Supérieure de Paris, ande también izo sus estudios. Endjuntamente kon Steven Chu i William Daniel Phillips resivió el Premio Nobel de Fisika enel anyo 1997 por sus eshuérsos enel enbuzanamyénto i aferramyénto  de atomos uzando rayos laser.

## En la Universita

Dempues de su tesis, empiesó a ensenyar mekanika kuantika en la Universita de Paris. Las sus lisiones sirvieron de baza para la ovra *Mécanique quantique*, la kuala eskrivió kon otros dos profesores. Kontinuó endemas kon su investigasion ensima de  la interaksiyon atomo-foton, i el su grupo dezvelopó el formalismo *dressed atom*.

## Ovras

* Claude Cohen-Tannoudji, Bernard Diu and Frank Laloë, *Mécanique quantique* vol. I and II, Collection Enseignement des sciences, Paris (1973) ISBN 2-7056-5733-9  (traduzido a muchas linguas)

* Claude Cohen-Tannoudji, Gilbert Grynberg and Jacques Dupont-Roc, *Introduction a l'électrodynamique Quantique* 

* Claude Cohen-Tannoudji, Gilbert Grynberg and Jacques Dupont-Roc, *Processus D'interraction Photons-Atomes*  {{en}

* Claude Cohen-Tannoudji, *Atoms in light fields* World scientific, (reimpresión de los artículos más importantes) 

## Enlasos eksternos
* Autobiografiya en Nobelprize.org 
* Claude Cohen-Tannoudji en nobel-winners.com 
* Claude Cohen-Tannoudji en NNDB.com

Kateggoría:Sefaradim‎
Kateggoría:Premio Nobel de Fisika
Kateggoría:Vikipedya:Artikolos kon grafia ladina
Mohandas Gandhi

**Mohandas Karamchand Gandhi** fue un avokato, pensador i politiko indio, nasido en Porbandar el 2 de Oktubre de 1869 i amortado en Mueva Delhi el 30 de Jenero de 1948. En gudjarati se eskrive મોહનદાસ કરમચંદ ગાંધી i se pronuncia asigun el alefbet fonetiko internasional moːɦən̪d̪aːs kərəmʨən̪d̪ ɡaːn̪d̪ʱiː.

En todo el mundo es konosido komo **Mahatma Gandhi** (en lingua sanskrita i lingua indiana, el biervo *mahātmā* sinyifika ‘alma grande’), el kualo es el nombre ke le dio una vez el poeta Rabindranath Tagore.
En India también se le konosia komo **Bapu** (En gudjarati: બાપુ *bāpu*: ‘padre’). 
Desde la anyada de 1918 Mohandas luchava enel movimento nasionalista indio. Dezvelopó muevas formas de lucha sin violensia i en los sus programas se amostraba en kontro de la violensia komo arma para gerreyar kon los britanikos. Mohandas deshava todo a lo ke dizía la konsiensya, i endemas, izo un eshuérso para ritornar a las antikas tradisiones indias. El i Leon Tolstoi se eskrivian letras, lo kualo krio influensia en el su konsepto de la resistansya sin violensya.

Mohandas fue echo prizionero por los inglezes varias vezes, ma afilu esto lo izo un eroe nasyonal. Enel anyo 1931, en la Konferénsya de Londra demandó la independensia de la India. Siempre estuvo a la dirita del Partito del Kongreso, lo kualo krio konfliktos kon su elevo Nehru, el kualo konformava parte de la siedra. Enel anyo 1942, Londra izo arivar komo intermediario a Richard Stafford Cripps para negosiar kon los nasyonalistas, ma kuando no se ankontró una solusion, eyos izieron sus posiziones más radikales. Gandhi i la su mujer Kasturba fueron imprizionados; eya murió en la prizión, ma él deshó de kumer por 21 diyas. 

Su enfluensia moral ensima de el dezvelopamyento de las konversasyones ke preparavan la independensia de la India fue muy grande, ma la separazion de Pakistan lo deskorajó. Dempues de la independensia, Gandhi aprovó de riformar la sosyeté india, aprovando integrar las kastas más bashas (los *[[sudra|shudra]]* o ‘esklavos’, los *[[paria (induizmo)|parias]]* o ‘intokavles’ i los *[[mleccha|mlecha]]* o ‘barbaros’), ansina komo dezvelopar las rejiones i los kampos. Nunka amostró su akódro kom los konfliktos relijiozos que sigieron dempues de la independensia de la India, defendiendo a los musulmanos en las rejiones ande bivían los indues, lo kualo izo ke lo amortasse Nathuram Godse, un fanático induizta, el 30 de Jenero de 1948, kuando el tinía 78 anyos. La su siníza fue echada al rio Ganges.

## Referensias


Kateggoría:Vikipedya:Artikolos kon grafia ladina
Kateggoría:Politikos de India
Katēggoría:Resistansya pazifika
Kateggoría:Avokatos
Osasco

**Osasco** es una sivdad brasilena enel sudeste del paiz.

## Atamientos eksternos
* http://www.osasco.sp.gov.br
* https://web.archive.org/web/20080530101138/http://www.osascobrazil.com/

Kateggoría:Vikipedya:Artikolos kon grafia ladina
Katēggoría:Lokalidades de Brasil
Kateggoría:Lokalidades kon mas de 500.000 moradores
Karl Marx

**Karl Heinrich Marx**, era un intelektual, filosofo i endemas ideologo komunista almán de orijin djudio. Kon las sus ideas yegó a la filosofiya, la istorya, la sosiolojia i la ekonomia. Endjunto de Friedrich Engels, es el padre del sosializmo sientifiko. Sus ovras mas konosidas zon el *[[Manifiesto del Partito Komunista]]* (eskrito enjuntamente kon Engels) i *[[El Kapital]]*. Fue myembro fondador de la Liga de los Komunistas (1847-1850) i de la Primera Internasionala (1864-1872).

## Chikes i manseves
Karl Marx era el tresero de syete hijos de una famiya djudia de klase midia. El su padre, Herschel Mordechai (dempues yamado *Heinrich Marx*) Marx, el kualo era de una famiya de hahamim, lavorava komo avokato en Trier, en Almania. Las otoridades de Prusia le tinyian defendido lavorar komo avokato por ser djudio i antonses se konvirtio al Kristyanizmo para pueder sigir lavorando en Renania. Su madre era Henrietta Pressburg, nasida en los Paizes Bashos, i sus ermanos eran Sophie, Hermann, Henriette, Louise, Emilie i Caroline.

Karl estudio dirito en la Universita de Bonn ma los desho para ambezar filosofiya en Berlin. Se izo doktor en 1841 en Jena kon una tesis kon el titolo de *Diferensia entre la filosofiya de la natura de Demokrito i la de Epikuro*. Dempues lavoro kon Bruno Bauer en el *Rheinische Zeitung* i azta yegó a ser el redaktor shefe.

## Aktivizmo fresko
En 1836, Marx se kazo kon Jenny von Westphalen, una mujer de la klase diridjente prusiana ke rompio su kompromiso kon un mansevo puededor i akvdlado para estar kon Marx. El su kazamiento eventualo karesia en las konvensiones socialas entonses dominantes, ya ke era un kazorio entre una hija de un orijen noble i un ombre de orijen djudio, ansina komo entre individuos ke pertenesiyan a la klase media i alta (aristokrasia) respeltivamente. Estas interrogasiones redujeronse por la amistad de Marx kon el padre de Jenny, el baron Ludwig von Westphalen, un aristókrata de pensamiento liberalo. Anyos mas tarde Marx le dedikará su tesis doktoral titulada *Diferensia de la filosofía de la natura en Demokrito i Epicuro*. Los kasados se unieron siete anyos mas tarde en Almania, el 19 de djunio de 1843, en la Kilisia de San Pavlo en Bad Kreuznach.

## Ver endemas
* El Kapital

## Referensias


## Atamientos eksternos

Kateggoría:Vikipedya:Artikolos kon grafia ladina
Kateggoría:Almanes
Kateggoría:Ateos de orijen djudio
Katēggoría:Ashkenazis
Katēggoría:Komunistas
Simón Bolívar

**Simón José Antonio de la Santísima Trinidad Bolívar y Palacios de Aguirre, Ponte-Andrade y Blanco**, amijor konosido komo **Simón Bolívar**, el kualo era un militar i politiko venezuelano de los ultimos diyas de la kolonia espanyola (Kapitaniya Jenerala de Venezuela) i fondador de la Gran Kolombia i una de los lideres más destakados de la Gerra de Independensia Amerikana en kontro del Imperio Espanyol. La su kontribusiyon en esta Gerra izo konsigir la independensia de los payises oy yamados Bolivia, Kolombia, Ekuador, Panama, Peru i Venezuela.

El titolo de *[[Libertador de Venezuela|Libertador]]* lo resivió del Kabildo de Merida, en Venezuela el kualo, dempues de tenerlo konfirmado en Karakas, kedó lisionado kon su nombre. Endemás fue uno de los fondadores de la Gran Colombia, payis el kualo tentó konformar komo una konfederasiyon politika en Amerika i de la kuala fue Presidente. Bolivar es yamado shukur a sus aksiyones i sus ideas el "*Ombre de Amerika*" i una emportante figura de la Istorya Universala, ya ke endemás deshó una erensia politika en munchos payises de Amerika Latina i en alkunos de estos es afilu objekto de un grande orgolyo nasional. Egzisten munchas plasas, sivdades, ayroportos, kalejas, universitas, provensiyas, parkos i monumentos ke en su onor yevan su nombre. 

Kateggoría:Vikipedya:Artikolos kon grafia ladina
Kateggoría:Militares
Katēggoría:Venezuelanos
Katēggoría:Gerra de Independensia de Amerika Latina
Katēggoría:Gran Kolombia
Kateggoría:Prezidentes de Venezuela
Otto von Bismarck

**Otto Eduard Leopold von Bismarck-Schönhausen**, konosido komo **Otto von Bismarck**, era un militar i politiko alman de orijin prusiano, konsiderado el fondador del Estado almán modérno shukur a sus eshuérsos en la Unifikasion de Almania. Durante sus últimos anyos de vida era yamado el **Der Eiserne Kanzler** -en lingua almana *El kanzilyer de fierro*- por la su duresa i determinasion en las aksiones lisionadas al su payis, las kualas ivan inlkluir la kriasion de un sistem de aliansas internasionalas para asigurar ke Almania fuesse el payis mas puederozo, konosido komo el Reich

Kateggoría:Vikipedya:Artikolos kon grafia ladina
Kateggoría:Militares
Kateggoría:Istorya de Almania
Katēggoría:Almanes
Kateggoría:Politikos de Almania
Lenin

**Vladímir Ilich Lenin** (en ruso: **Владимир Ильич Ленин**), nasido komo **Vladímir Ilich Ulyánov** (en ruso: **Владимир Ильич Ульянов**) i konosido komo **V. I. Lenin**, **Nikolay Lenin** o sólu **Lenin**, fue ra un revolusionario ruso, kapo bolchevik, politiko komunisto, shefe prinsipal de la Revolusion de Oktobre i el lider primero de la Union Sovyetika. 

*Lenin* se kreye ke sinyifika «el ke pertenese al rio Lena», kontrario de Georgi Plejanov ke era yamado *Volgin* por el rio Volga.

Tiene entre sus ovras un kondjunto teoriko i praktiko bazado en el marksizmo para el desvelopamiento politiko, ekonomiko i sosyal de Rusia en las primeras anyadas del syeklo XX, konosido como leninizmo i dempues yamado marksizmo-leninizmo.

Kateggoría:Vikipedya:Artikolos kon grafia ladina
Katēggoría:Rusos
Katēggoría:Komunistos
Aleksandro Magno

**Aleksandro III de Makedonia**, más konosido komo **Aleksandros El Mogdón (Mokdón)** o **Aleksandro Magno** (en grégo: ***Μέγας Αλέξανδρος***, *Megas Aléksandros*;), nasido en Pelia, el 20 de Djulio del anyo 356 A.E.K i muerto en Babilonia, el 10 de Djunio del anyo 323 A.E.K., era el rey de Makedonia desde el anyo 336 A.E.K. asta su muerte. Ijo de Filipo II de Makedonia, enel su reynado trokó kompletamente el mundo dempues de konkistar al Imperio Akemenida i dar el empesijo de una epoka de gran progreso i kultura, en la ke la kultura gréga antika yegó a payises i rejiones de todo el Medio Oryente i Asya Sentrala; esta epoka es yamada la Epoka Eleniztika (323-30 A.E.K.).

## Referensias


Kateggoría:Vikipedya:Artikolos kon grafia ladina
Katēggoría:Makedonios
Katēggoría:Grégos
Katēggoría:Epoka Elenistika
Marie Curie

**Marie Curie**, nasida **Marja Skłodowska**, (i konosida endemas komo **Maria Salomea Skłodowska-Curie**)  era una kemika i fisika poloneza ke dempues se izo sitizena  franseza. Una de las primeras sientifikas investigadoras de la radiaktividad, era la primera persona en resivir dos premios Nobel i la primera mujer ke yegó a dar lisiones en la Universita de Paris. 

Marja nasió en la sivdad de Varsovia (antonses una provensiya del Imperio Ruso), en la kuala bivió asta los 24 anyos. Enel anyo 1891 se fue a bivir a la sivdad de Paris para sigir estudiando. Ayá fondó el Instituto Curie. Estuvo kazada kon el físiko fransez Pierre Curie i tuvo una ija, Irène Joliot-Curie, la kuala endemas resivió el Premio Nobel endjuntamente kon el su espozo, Frédéric Joliot.

Kateggoría:Vikipedya:Artikolos kon grafia ladina
Kateggoría:Sientifikos
Kateggoría:Premio Nobel
Kateggoría:Polakos